section_heading: Životopis
paragraph_text: 2015. godine u buzetskoj starogradskoj jezgri Robert i njegov sin Matej preuzimaju vođenje smještajnog objekta na Veloj Šterni sa šest soba i tri zvjezdice te tako upotpunjuju turističku i ugostiteljsku uslugu Buzeta, što uskoro postaje difuzni hotel. Pokrenuo je svoj You Tube kanal pod nazivom "I love istrian truffles" na kojemu se nalaze razni vlastiti video materijali koji promoviraju jedinstvenu zonu istarskog tartufa, posebno Buzeta. U svibnju 2018. godine, izradio je originalni turistički letak pod engleskim nazivom "Road Help tourist service Buzet" koji služi za pomoć turistima, posjetiteljima ako se nađu u nevolji, pa se na letku osim karte Buzeta nalaze direktni telefoni i adrese buzetske policije, buzetskih vatrogasaca, najbliže hitne pomoći, buzetskih automehaničara, vućnih službi, apoteka, obližnjih benzinskih stanica i svega što čovjeku u nevolji može zatrebati. Jedinstveno je da su svi subjekti na letku potpisali da su na raspolaganju 24 sata ako ih netko nazove te je zato uz adresu i broj telefona upisana njihova GPS lokacija radionice ili objekta. Letak se nalazi u većini smještajnih jedinica Buzeta i okolice te je do sada korišten puno puta posebno od strane biciklista i motociklista. Turist se u zoni tartufa ugodnije i sigurnije osjeća uz njega. Nije zabilježeno da naši poznati turistički centri imaju tako jako personaliziran letak za mikrodestinaciju.